


SURAH AL-MUTAFFIFIN 
Surah Orang-orang Yang Mengurangkan 
Sukatan dan Timbangan 
Surah (83) - Makkiyah - 36 ayat 



Dengan nama Allah Yang Maha Penyayang dan Maha Pengasih. 






1. Celakalah kepada orang-orang yang mengurangkan sukatan (dan 
timbangan). 

2 . Iaitu orang-orang yang apabila menerima sukatan (dan timbangan) dari 
orang lain mereka menuntut sukatan (dan timbangan) yang sempurna. 



U ' fW 6 bjj 



3 . Dan apabila mereka menyukat atau menimbang untuk orang lain, mereka 

memberi sukatan yang kurang. 

-* < r -t> S' 'i 






4. Tidakkah mereka fikir bahawa mereka akan dibangkitkan kembali? 



4 ^, 

5. Pada Hari Qiamat yang amat besar. 

6 . Iaitu hari manusia berdiri menghadapi (pengadilan) Tuhan semesta 
alam. 




7. Tidak sekali-kali begitu, sesungguhnya buku amalan penderhaka- 
penderhaka itu adalah tercatat dalam daftar Sijjin. 



8. Tahukah engkau apakah daftar Sijjin itu? 




9. Itulah buku catatan yang ditulis (rapi). 

10. Pada hari itu, celakalah kepada pendusta-pendusta. 





11. Iaitu orang-orang yang mendustakan Hari Balasan. 

ui&c; 

12. Dan tiada yang sanggup mendustakan hari itu melainkan setiap orang 
yang melampaui batas dan berdosa. 




1 3 . Apabila dibacakan kepadanya ayat-ayat Kami, ia mengejek: Semuanya ini 
dongeng-dongeng orang-orang zaman purba. 




14. Tidak sekali-kali begitu, sebenarnya hati mereka telah dikarati dosa 
yang telah dilakukan mereka. 




15. Tidak sekali-kali begitu, sesungguhnya pada Hari Qiamat kelak mereka 
terhijab dari Tuhan mereka. 

16. Kemudian mereka akan masuk ke dalam Neraka yang bernyala-nyala. 



17. Kemudian dikatakan kepada mereka: Inilah azab seksa yang telah kamu 
mendustakannya (di dunia). 




i > K' 's " 







18. Tidak sekali-kali begitu, sesungguhnya buku amalan orang-orang yang 
ta’at itu tercatat di dalam daftar Tlliyyin. 

/ >1 < y A r" 

efiypiu j 

19. Tahukah engkau apakah daftar 'Illiyyun itu? 




20. Itulah buku catatan yang ditulis (rapi). 




21. Yang disaksikan oleh para malaikat Muqarrabin. 




22. Sesungguhnya orang-orang yang ta'at itu berada dalam Syurga yang 
penuh ni'mat. 






23 . Mereka bersenang-senang di atas takhta-takhta melihat keindahan (dalam 
Syurga). 

* >> * *■ »- 
lJI 6 O 



24. Dari wajah mereka engkau dapat mengenal cahaya keni'matan hidup 
mereka. 

25- Mereka diberi minuman yang murni yang ditutup rapat. 






26. Penutupnya ialah kasturi (yang harum), dan untuk mendapatkan ni'mat 
yang sedemikian, maka hendaklah mereka berlumba-lumba (membuat 
amalan yang salih). 






27. Campuran minuman itu adalah dari air Tasnim. 



28. Iaitu sebuah matair yang diminum para Muqarrabin. 

0'opJij 

29- Sesungguhnya orang-orang yang berdosa semasa dahulu selalu 
mentertawakan orang-orang yang beriman. 

Cp u^i ft-r Ld-* ' 4-* 

30. Apabila mereka melintasi orang-orang Mu’min, mereka (cemuhkan 
mereka dengan) mengenyit-ngenyitkan mata sesama mereka. 

^ 'X / -t » < >/.x 

31. Dan apabila mereka pulang kepada keluarga mereka, mereka pulang 
dengan riang gembira. 

^ ' ii iVS 4-, -r, - 






32. Dan apabila mereka melihat (orang-orang Mu’min) mereka berkata: 
Sesungguhnya mereka adalah orang-orang yang sesat. 






33- Sedangkan mereka tidak pernah diutuskan untuk mengawasi orang- 
orang yang beriman itu. 

34. Tetapi pada hari ini (di Akhirat), orang-orang yang beriman pula 
tertawakan orang-orang yang kafir. 










35 . Mereka bersenang-senang di atas takhta melihat (ni'mat-ni'mat Syurga). 

36. Adakah orang-orang kafir itu telah diberi pahala terhadap apa yang 
dilakukan mereka? 



(Latar belakang dan pokok pembicaraan) 

Surah ini menggambarkan sebahagian dari realiti hidup yang dihadapi oleh da'wah 
Islamiyah di negeri Makkah, di samping ia bertujuan menyedarkan hati, menggerakkan 
perasaan dan menarikkan pandangan kepada peristiwa baru yang berlaku di dalam 
kehidupan umat Arab dan kehidupan seluruh umat manusia, iaitu peristiwa kedatangan 
agama Allah ke bumi dengan segala pandangan dan kefahamannya yang baru yang 
meliputi semua bidang. 



Di permulaan surah ini realiti hidup itu digambarkan dengan ancaman balasan 
azab kecelakaan pada Hari Qiamat yang agung terhadap golongan orang-orang yang 
melakukan kecurangan dalam sukatan dan timbangan. Mereka diancam mendapat 
kecelakaan: 




6. "Iaitu hari manusia berdiri menghadapi (pengadilan) Tuhan semesta 
alam." 



Begitu juga realiti hidup itu digambarkan pada akhir surah ini dengan menceritakan 
kelakuan-kelakuan biadab orang-orang kafir terhadap orang-orang yang beriman. 
Mereka dicemuh dan dihina dengan kenyitan mata, ketawa hilai dan sindiran dan kata-kata 
yang menghina: 




32. "Sesungguhnya mereka adalah orang-orang yang sesat." 

Di samping itu, surah ini mendedahkan keadaan orang-orang yang menderhaka dan 
keadaan orang-orang yang ta'at dan untung nasib masing-masing pada Hari Qiamat yang 
agung itu. 



Surah ini terdiri dari empat bahagian. Bahagian pertama mengisytiharkan perang 
ke atas penipu-penipu sukatan dan timbangan: 




1. "Celakalah kepada orang-orang yang mengurangkan sukatan (dan 
timbangan)." 




2 . "Iaitu orang-orang yang apabila menerima sukatan (dan timbangan) dari 

orang lain mereka menuntut sukatan (dan timbangan) yang sempurna." 




3. "Dan apabila mereka menyukat atau menimbang untuk orang lain, 
mereka memberi sukatan yang kurang." 

• * y <\ A -r 





4. "Tidakkah mereka fikir bahawa mereka akan dibangkitkan kembali?" 




5. "Pada Hari Qiamat yang amat besar." 






6. "Iaitu hari manusia berdiri menghadapi (pengadilan) Tuhan semesta 
alam." 



Bahagian yang kedua surah ini menceritakan tentang golongan manusia yang 
menderhaka yang dikecam keras, diherdik dengan hebat, diancam dengan azab 
kecelakaan dan kebinasaan dan dicapkan sebagai pendusta dan pelampau serta 
menerangkan sebab-sebab yang mengakibatkan mata hati mereka buta. Seterusnya 
menggambarkan balasan-balasan yang akan diterima mereka pada Hari Qiamat, iaitu 
mereka akan diazab dengan dihijabkan mereka dari rahmat Allah sebagaimana hati 
mereka di bumi dihijabkan oleh dosa-dosa mereka. Dan mereka akan terus diazab 
dengan penghinaan dan celaan. 

7. "Tidak sekali-kali begitu, sesungguhnya buku amalan penderhaka- 
penderhaka itu adalah tercatat dalam daftar Sijjin." 



8. "Tahukah engkau apakah daftar Sijjin itu?" 




9. "Itulah buku catatan yang ditulis (rapi)." 



10. "Pada hari itu celakalah kepada pendusta-pendusta." 

11. "Iaitu orang-orang yang mendustakan Hari Balasan." 




12. "Dan tiada yang sanggup mendustakan hari itu melainkan setiap orang 
yang melampaui batas dan berdosa." 



$5 5 



// 



13. "Apabila dibacakan kepadanya ayat-ayat Kami, ia mengejek: Semuanya 
ini dongeng-dongeng orang-orang zaman purba." 







14. "Tidak sekali-kali begitu, sebenarnya hati mereka telah dikarati dosa 
yang telah dilakukan mereka." 



15. "Tidak sekali-kali begitu, sesungguhnya pada Hari Qiamat kelak mereka 
terhijab dari Tuhan mereka." 

16. "Kemudian mereka akan masuk ke dalam Neraka yang bernyala-nyala." 






17. "Kemudian dikatakan kepada mereka: Inilah azab seksa yang telah 
kamu mendustakannya (di dunia)." 

Bahagian yang ketiga menayangkan lembaran sebaliknya iaitu menceritakan tentang 
golongan orang-orang yang ta'at yang ditempatkan di maqam yang tinggi dan dikumiakan 
ni'mat-ni'mat yang diuntukkan kepada mereka. Wajah mereka berseri-seri gembira. 
Mereka dihidangkan dengan minuman yang murni. Mereka bersenang-lenang di atas 
takhta sambil menonton keindahan Syurga. Inilah lembaran yang lembut dan gemilang: 






18. "Tidak sekali-kali begitu, sesungguhnya buku amalan orang-orang yang 
ta'at itu tercatat di dalam daftar 'Illiyyin." 

u j l 

19- "Tahukah engkau apakah daftar 'Illiyyun itu?" 

» 's' 

20. "Itulah buku catatan yang ditulis (rapi)." 

21. "Yang disaksikan oleh para malaikat Muqarrabin." 



» 6 ! 

22. "Sesungguhnya orang-orang yang ta'at itu berada dalam Syurga yang 
penuh ni'mat." 



23. "Mereka bersenang-senang di atas takhta-takhta melihat keindahan 
(dalam Syurga)." 



224 



JUZU' YANG KETIGA PULUH 






4 



24. "Dati wajah mereka engkau dapat mengenal cahaya keni'matan hidup 




25. "Mereka diberi minuman yang mumi yang ditutup rapat." 



^ /z' v ✓ / t * 

26. "Penutupnya ialah kasturi (yang harum), dan untuk mendapatkan ni'mat 
yang sedemikian, maka hendaklah mereka berlumba-lumba (membuat 
amalan yang salih)." 




27. "Campuran minuman itu adalah dari air Tasnim." 




28. "Iaitu sebuah matair yang diminum para Muqarrabin." 



Bahagian akhir menceritakan bagaimana orang-orang Mu'min yang ta'at itu 
menerima berbagai-bagai gangguan, penghinaan dan kebiadaban dari orang-orang kafir 
yang hidup di dalam kebanggaan yang palsu, kemudian menerangkan kesudahan yang 
akan diterima oleh kedua golongan itu di alam Akhirat yang haqiqi dan kekal abadi: 







29- "Sesungguhnya orang-orang yang berdosa semasa dahulu selalu 
mentertawakan orang-orang yang beriman." 




30. "Apabila mereka melintasi orang-orang Mu'min, mereka (cemuhkan 
mereka dengan) mengenyit-ngenyitkan mata sesama mereka." 




31. "Dan apabila mereka pulang kepada keluarga mereka, mereka pulang 
dengan riang gembira." 



SURAH AL-MUTAFFIFIN 



225 




32. "Dan apabila mereka melihat (orang-orang Mu'min) mereka berkata: 
Sesungguhnya mereka adalah orang-orang yang sesat." 




33. "Sedangkan mereka tidak pernah diutuskan untuk mengawasi orang- 
orang yang beriman itu." 






34. "Tetapi pada hari ini (di Akhirat), orang-orang yang beriman pula 
tertawakan orang-orang yang kafir." 






35. "Mereka bersenang-senang di atas takhta melihat (ni'mat-ni mat Syurga)." 

-r JL v 






36. "Adakah orang-orang kafir itu telah diberi pahala terhadap apa yang 
dilakukan mereka?" 



Surah ini pada umumnya menggambarkan sebahagian dari alam sekitar da'wah, di 
samping menggambarkan sebahagian dari cara da'wah dalam menghadapi realiti di alam 
sekitar itu. Juga menghadapi realiti tabiat manusia yang kita akan huraikan dengan 
terperinci. 

(Pentafsiran ayat-ayat 1 - 6) 

Surah ini dimulakan dengan perisytiharan perang dari Allah ke atas penipu-penipu 
sukatan: 

1. "Celakalah kepada orang-orang yang mengurangkan sukatan (dan 
timbangan)." 

Sama ada yang dimaksud dengan kata-kata "celakalah” ini ialah suatu ketetapan 
Allah terhadap mereka atau suatu do'a supaya mereka binasa, namun tujuan kedua- 
duanya adalah satu, kerana do'a dari Allah merupakan ketetapan. Kemudian pengertian 



Ailah Mengisytihar* 
kan Perang Ke Atas 
Penipu-penipu 
Dalam Dunia Per- 
niagaan 

"orang-orang yang mengurangkan sukatan (dan timbangan)" itu ditafsirkan oleh 
dua ayat yang berikut: 

Cp IJcy \£ 1 I 

2 . "Iaitu orang-orang yang apabila menerima sukatan (dan timbangan) dari 

orang lain mereka menuntut sukatan (dan timbangan) yang sempurna." 

z' i f > > ^ .'V/ - 



> *-* *■-* - t 

3. "Dan apabila mereka menyukat atau menimbang untuk orang lain, 
mereka memberi sukatan yang kurang." 

Yakni mereka ialah orang-orang yang apabila membeli, mereka mahukan barang- 
barang itu disukat dengan cukup, tetapi jika mereka menjual, mereka memberikan 
barang-barang mereka dengan sukatan yang kurang. 



Kemudian tiga ayat yang kemudiannya menyatakan kehairanan terhadap sikap 
penipu-penipu sukatan yang bertindak, seolah-olah perbuatan mereka di dunia ini tidak 
akan dihisab, dan seolah-olah manusia tidak akan berdiri di depan Allah pada Hari Qiamat 
untuk menjalani Hisab dan menerima balasan di hadapan khalayak yang ramai. 

fS'.* >'$ fiJiAi f''* 



tp (vr T cillljl -jhy \ 

4. "Tidakkah mereka fikir bahawa mereka akan dibangkitkan kembali?" 



5. "Pada Hari Qiamat yang amat besar." 






6. "Iaitu hari manusia berdiri menghadapi (pengadilan) Tuhan semesta 
alam." 



Memperkatakan persoalan penipu-penipu sukatan dan timbangan dengan gaya 
bahasa seperti ini dalam Surah Makkiyah merupakan satu perkara yang menarik perhatian, 
kerana Surah Makkiyah biasanya menumpukan pembicaraannya kepada persoalan- 
persoalan yang berhubung dengan lunas-lunas 'aqidah yang pokok seperti menegakkan 
lunas-lunas kepercayaan kepada keesaan Allah dan kepada kebebasan masyi'ah atau 
ifadat-Nya, juga lunas-lunas kepercayaan kepada penguasaan-Nya yang penuh ke atas 
seluruh alam dan manusia, juga menegakkan hakikat wahyu dan kenabian, hakikat- 

hakikat Akhirat, Hisab dan Balasan, di samping memberi perhatian kepada pembentukan 
kesedaran akhlak secara umum dan menghubungkannya dengan lunas-lunas ’aqidah itu. 
Tetapi memperkatakan persoalan-persoalan akhlak secara khusus seperti persoalan 
kecurangan dalam sukat menyukat dan timbang menimbang dan persoalan urusniaga 
umumnya merupakan persoalan-persoalan yang dibicarakan kemudian di dalam Surah 
Madaniyah ketika memperkatakan masalah pentadbiran untuk menyusun kehidupan 
masyarakat di bawah pemerintahan Islam menurut sistem hidup Islam yang meliputi 
segala bidang kehidupan. 

Kerana itu, memperkatakan persoalan itu secara khusus dalam Surah Makkiyah 
seperti ini merupakan satu perkara yang wajar mendapat perhatian. Ia menunjukkan 
berbagai-bagai makna yang tersembunyi di sebalik ayat-ayat yang pendek ini. 

Pertama, ia menunjukkan bahawa Islam di dalam masyarakat Makkah di waktu itu 
sedang menghadapi satu keadaan keterlaluan kerana amalan curang dalam sukat 
menyukat yang dilakukan oleh pembesar-pembesar Makkah sendiri yang kebetulan 
merekalah yang menjadi tuanpunya-tuanpunya perniagaan yang luas di sana dan hampir- 
hampir membolot bidang perniagaan itu. Sejumlah harta yang besar di tangan mereka, 
dan dengan harta itu mereka menjalankan perniagaan melalui angkatan-angkatan kafilah 
yang membuat dua perjalanan perdagangan di musim dingin dan di musim panas ke 
negeri-negeri Yaman dan Syam. Di samping itu mereka membuka pasaran-pasaran 
tempatan yang bermusim seperti pasaran 'Ukkaz di musim Haji di mana mereka berjual 
beli sambil mengadakan majlis-majlis pembacaan sajak. 

Ayat-ayat ini menunjukkan bahawa golongan curang yang diancamkan Allah 
dengan azab kecelakaan dan diisytiharkan perang terhadap mereka itu adalah terdiri dari 
golongan pembesar-pembesar yang berpengaruh yang dapat memaksa orang ramai 
menerima apa sahaja sukatan yang diberikan mereka. Merekalah yang menentukan 
sukatan ke atas orang ramai, bukan orang ramai yang menentukannya. Kerana sesuatu 
sebab yang tertentu, mereka seolah-olah mempunyai kuasa menuntut sukatan dan 
timbangan yang sempurna dari mereka secara paksa, tetapi ini bukanlah bererti bahawa 
mereka menuntut sukatan yang sempurna atau cukup yang terhak kepada mereka, 
kerana jika inilah perbuatan mereka tentulah tfdak wajar diisytiharkan perang ke atas 
mereka, malah yang dapat difaham ialah mereka menuntut sukatan yang lebih banyak 
dari sukatan yang terhak kepada mereka secara paksa. Mereka menuntut sukatan itu 
sesuka hati mereka secara mendesak dan menekan. Dan sebaliknya apabila mereka 
melakukan sukatan atau timbangan kepada orang ramai, mereka mempunyai kuasa 
mengurangkan sukatan dan timbangan yang terhak kepada mereka, sedangkan orang 
ramai tidak berupaya untuk menuntut hak mereka yang adil. Sama sahaja, sama ada 
keadaan ini berlaku kerana pengaruh kekuatan dan kedudukan suku atau kerana 
pengaruh harta kekayaan atau keperluan orang ramai kepada barang-barang yang ada di 
tangan mereka atau kerana mereka membolot semua perniagaan yang menyebabkan 

Mengapa Amalan 
Curang Dalam Per- 
niagaan Dibicara- 
kan Di Peringkat 
Awal Da'wah? 



Mengapa Da'wah 
Islamiyah Diten- 
tang Oleh Pem- 
besar-pembesar 
Yang Memegang 
Teraju Perniagaan 
Di Makkah? 



orang ramai terpaksa menerima amalan mereka yang curang itu sebagaimana yang 
berlaku sekarang di pasaran-pasaran perniagaan. Semuanya itu menunjukkan bahawa 
di sana terdapat amalan curang yang keterlaluan yang wajar diperkatakan dalam waktu yang 
lebih awal. 

Memperkatakan lebih awal persoalan kecurangan yang berlaku dalam masyarakat 
Makkah itu mencerminkan sifat agama Islam itu sendiri yang membawa sistem hidup 
yang meliputi soal-soal kehidupan dan amalan seharian, dan menegakkannya di atas 
landasan akhlak yang mendalam yang menjadi akar tunjang agama Allah yang lurus. Agama 
ini bencikan perbuatan yang zalim dan amalan yang menyeleweng di dalam bidang jual 
beli walaupun ketika itu ia belum lagi memegang teraju kehidupan masyarakat itu yang 
membolehkannya menyusun semula masyarakat itu dengan kuasa undang-undang dan 
pemerintahan berdasarkan undang-undang syari'atnya. Agama ini telah mengisytiharkan 
perang dan kutukan yang lantang terhadap golongan yang curang itu, walaupun mereka 
di masa itu merupakan pembesar-pembesar negeri Makkah yang mempunyai kuasa 
yang bukan sahaja menindas roh dan perasaan manusia melalui 'aqidah paganisme yang 
karut, bahkan menindas perekonomian dan urusan kehidupan mereka. 

Agama ini mengangkatkan suaranya yang lantang menentang kezaliman dan 
kecurangan yang menimpa orang ramai yang dilakukan oleh para pembesar yang 
menindas mereka, yang memperniagakan rezeki mereka, yang memakan riba dan 
membolot perniagaan, di samping mempengaruhi mereka dengan kepercayaan- 
kepercayaan agama yang karut-marut. Dengan suara yang lantang, yang lahir dari hakikat 
ajarannya dan dari hakikat sistemnya yang diatur oleh Allah itu, agama Islam telah 
menjadi penyedar kepada rakyat yang tertindas. Islam tidak pernah menjadi candu 
rakyat walaupun ia terkepung di Makkah di bawah kekuasaan pembesar-pembesar yang 
bermaharajalela dan menguasai masyarakat dengan kekuatan harta kekayaan dan dengan 
pengaruh kedudukan dan kepercayaan agama. 

Dari sini kita dapat memahami sebahagian dari sebab-sebab yang sebenar yang 
membuat pembesar-pembesar Makkah itu menentang da'wah Islamiyah dengan 
tentangan yang begitu degil. Mereka tentulah sedar bahawa da'wah baru yang dibawa 
oleh Nabi Muhammad s.a.w. itu bukanlah semata-mata merupakan 'aqidah-'aqidah atau 
kepercayaan-kepercayaan yang tersemat di dalam hati, dan bukanlah semata-mata 
agama yang menuntut mereka mengucap dua kalimah syahadat mengakui bahawa tiada 
Tuhan yang layak disembah melainkan Allah dan bahawa Nabi Muhammad s.a.w. itu 
Rasulullah, dan bukanlah semata-mata agama yang menyuruh mereka mendirikan solat 
tanpa patung dan berhala, tetapi mereka sedar bahawa 'aqidah Islam itu merupakan satu 
cara hidup yang mahu meruntuhkan segala asas jahiliyah di mana mereka tegakkan di 
atasnya segala undang-undang dan peraturan, segala kepentingan dan kedudukan 
mereka. Mereka sedar bahawa sifat agama Islam tidak menerima pengecualian dan tidak 
secucuk dengan unsur-unsur peraturan bumi yang tidak lahir dari sumber peraturannya 

yang diturun dari langit itu. Mereka sedar bahawa sifat agama Islam adalah mengancam 
segala nilai-nilai bumi yang rendah yang menjadi landasan tegaknya jahiliyah. Kerana 
kesedaran inilah mereka melancarkan perang yang berterusan terhadap Islam, sama ada 
sebelum Hijrah dan setepasnya, iaitu perang untuk mempertahankan seluruh undang- 
undang dan peraturan jahiliyah yang diancam oleh undang-undang dan peraturan Islam, 
bukan perang untuk mempertahankan 'aqidah dan kefahaman semata-mata. 

Orang-orang yang menentang pengaruh sistem hidup Islam ke atas kehidupan 
umat manusia dalam mana-mana generasi dan di mana-mana tempat di bumi adalah 
menyedari hakikat ini. Mereka benar-benar sedar dan benar-benar tahu bahawa sistem 
hidup Islam yang lurus dan luhur itu adalah mengancam segala undang-undang dan 
peraturan mereka yang batil, segala kepentingan-kepentingan mereka yang merampas 
hak orang lain, segala kewujudan mereka yang palsu dan segala kelakuan mereka yang 
menyeleweng. 

Pembesar-pembesar yang sewenang-wenang, zalim dan curang - dalam segala 
bentuk kecurangan sama ada kecurangan dalam harta benda atau kecurangan di dalam 
menunaikan hak-hak kewajipan - merekalah orang-orang yang lebih takut dan gentar 
dari golongan yang lain terhadap pengaruh sistem hidup Islam yang adil, yang bersih, yang 
tidak menerima tawar-menawar, ampu-mengampu dan penyelesaian separuh-separuhan. 

Hakikat ini telah pun disedari oleh ketua-ketua suku 'Aus dan suku Khazraj ketika 
mereka hendak mengikat perjanjian setia 'Aqabah yang kedua sebelum Hijrah dengan 
Rasulullah s.a.w. 

Ujar Ibn Ishaq, aku telah diceritakan oleh 'Asim ibn 'Umar ibn Qatadah, apabila 
rombongan itu berkumpul untuk mengikat perjanjian setia dengan Rasulullah s.a.w., 
maka berucaplah al-'Abbas ibn 'Ubadat ibn Nadhlah al-Ansari saudara Bani Salim ibn 'Auf: 
"Wahai sekalian orang-orang Khazraj! Adakah kamu tahu untuk apakah kamu mengikatkan 
janji setia dengan lelaki ini?" Jawab mereka: "Ya. Kami tahu." Lalu al-'Abbas menyampuk: 
"Kamu adalah berjanji setia dengan beliau untuk memerangi siapa sahaja sama ada yang 
merah atau yang hitam. Oleh itu, jika (dalam perjuangan ini) kamu memandang sebagai 
ditimpa musibat jika harta kamu kehabisan, dan jika ketua-ketua kamu dibunuh, kamu 
akan menyerahkan beliau kepada musuh, maka tinggalkanlah beliau dari sekarang! Demi 
Allah, jika kamu berbuat begitu, kamu akan mendapat kehinaan di dunia dan Akhirat. Dan 
jika kamu berfikir kamu sanggup menunaikan janji setia yang dianjurkan oleh kamu itu, 
iaitu sanggup mengorbankan harta benda dan ketua-ketua, maka ikatlah perjanjian 
dengannya. Demi Allah, itulah kebajikan dunia dan Akhirat." Lalu mereka berkata: "Kami 
berjanji setia dengannya dan sanggup mengorbankan harta benda dan ketua-ketua 
Wahai Rasulullah! Apakah balasan kami jika kami tunaikan janji itu?" Jawab Rasulullah 
s.a.w.: "Balasannya Syurga." Mereka pun terus berkata: "Hulurkan tanganmu". Rasulullah 
s.a.w. pun menghulurkan tangannya dan mereka pun mengikat janji setia dengannya. 



Islam Merupakan 
Ancaman Kepada 
Sistem-sistem 
Hidup Ciptaan 
Manusia 



Perjanjian 'Aqabah 
Yang Bersejarah 

Islam Tetap Di- 
tentang Oleh Se- 
tiap Pemerintah 
Yang Zalim 



Mereka menyedari hakikat agama ini sebagaimana disedari oleh pembesar-pembesar 
Quraysv sebelum ini. Agama ini tegak laksana mata pedang untuk mempertahankan 
keadilan dan membangunkan kehidupan manusia di atas keadilan. Agama ini tidak 
menerima kezaliman dari pembesar yang zalim, tidak menerima penindasan dari 
pembesar yang menindas dan tidak menerima ketakburan dari pembesar yang takbur. 
Agama ini tidak merelakan penindasan dan pemerasan terhadap manusia, kerana itu agama 
ini ditentang oleh setiap pembesar yang zalim, takbur, menindas, memeras dan menentang 
da'wahnya dan para penda'wahnya 




Mengenang Seje- 
nak Hari Kebang- 
kitan Boleh Men- 
cegahkao Per- 
bttatan Carang 



4. "Tidakkah mereka flkir bahawa mereka akan dibangkitkan kembali?" 




5. "Pada Hari Qiamat yang amat besar." 







6. "Iaitu hari manusia berdiri menghadapi (pengadilan) Tuhan semesta 
alam." 



Sikap mereka sungguh aneh. Sebenarnya jika wujud kesanggupan berfikir sejenak 
tentang hari kebangkitan semula, di mana manusia menghadapi pengadilan Allah dan 
berdiri seorang diri menunggu hukuman Allah tanpa kawan dan penolong... jika wujud 
kesanggupan berfikir sejenak bahawa mereka akan dihidupkan kembali pada hari itu, 
maka sudah cukup untuk mencegahkan mereka dari terus melakukan perbuatan curang, 
perbuatan makan harta orang lain secara haram dan menggunakan kuasa dan pengaruh 
untuk menindas dan memeras hak manusia dalam urusniaga. Tetapi mereka terus 
berlaku curang mengurangkan sukatan seolah-olah mereka tidak fikir bahawa mereka 
akan dibangkitkan kembali. Inilah sikap mereka yang menghairankan. 



(Pentafsiran ayat-ayat 7 - 10) 

Di dalam bahagian pertama surah ini mereka digelarkan sebagai "Mutaffifm" 
(orang-orang yang curang dalam sukatan dan timbangan). Tetapi di dalam bahagian yang 
kedua ini mereka digelarkan sebagai "Fujjar" (penderhaka-penderhaka) kerana bahagian 
ini telah memasukkan mereka ke dalam golongan orang-orang yang menderhaka. 
Bahagian ini menceritakan kedudukan mereka di sisi Allah, keadaan hidup mereka di 
dunia dan balasan yang menunggu mereka pada Hari Qiamat setelah mereka dihidupkan 
kembali. 

7. "Tidak sekali-kali begitu, sesungguhnya buku amalan penderhaka- 
penderhaka itu adalah tercatat dalam daftar Sijjin." 

8. "Tahukah engkau apakah daftar Sijjin itu?" 




9. "Itulah buku catatan yang ditulis (rapi)." 






10. "Pada hari itu, celakalah kepada pendusta-pendusta." 



Mereka tidak menganggap bahawa mereka akan dibangkitkan pada Hari Qiamat 
yang amat besar itu. Oleh itu, al-Qur'an menolak sangkaan itu dan mengherdik mereka 
dan seterusnya menegaskan kepada mereka bahawa di sana terdapat buku catatan 
amalan yang merakamkan segala amalan mereka. Di samping itu, al-Qur'an menentukan 
di mana tempat tersimpannya buku itu untuk menguatkan lagi keterangan itu dan 
seterusnya menjanjikan mereka dengan balasan kecelakaan pada hari dibentangkan 
buku catatan amalan mereka kelak: 






7. "Tidak sekali-kali begitu, sesungguhnya buku amalan penderhaka- 
penderhaka itu adalah tercatat dalam daftar Sijjin." 



Maksud kata-kata al-Fujjar ialah penderhaka-penderhaka yang melampaui batas 
maksiat dan dosa. "Buku amalan" ialah rekod amalan mereka. Kita tidak tahu hakikatnya 
dan kita tidak pula disuruh untuk mengetahui hakikatnya, la merupakan urusan ghaib 
yang kita tidak tahu melainkan sekadar yang diceritakan oleh Allah dan tidak lebih dari 
itu. Menurut al-Qur'an, di sana ada buku amalan dan daftar Sijjin. Kemudian diiringi 
dengan pertanyaan biasa al-Qur'an untuk menimbulkan kehebatan: 

i 



Amalan-amalan 
Curang Dicatatkan 
Dalam Daftar Sijjin 



8. "Tahukah engkau apakah daftar Sijjin itu?" 

Di sini yang ditanya akan merasa bahawa perkara itu amat besar dan di luar 
kefahaman dan ilmu pengetahuannya. Tetapi pertanyaan ini dijelaskan dengan firman-Nya.- 

7. "Sesungguhnya buku amalan penderhaka-penderhaka itu adalah tercatat 
dalam daftar Sijjin." 

Dalam ayat ini ia menentukan tempat buku amalan itu walaupun tidak diketahui 
manusia. Penentuan ini melalui saranan menambahkan keyakinan adanya buku amalan 
itu, dan inilah saranan yang dimaksudkan di sebalik menyebutkan hakikat ini sekadar ini 
sahaja dan tidak lebih dari ini. 

Kemudian al-Qur'an kembali pula menerangkan sifat buku amalan orang-orang 
yang menderhaka itu dengan firman-Nya: 




9. "Itulah buku catatan yang ditulis (rapi)." 

Yakni selesai ditulis dengan sempurna, tidak akan ditambah dan dikurangkan 
sehingga dibentangkan pada Hari Qiamat yang amat besar itu. Jika demikian buku amalan 
itu, maka: 

10. "Pada hari itu, celakalah kepada pendusta-pendusta." 

(Pentafsiran ayat-ayat 11-14) 

Setelah itu al-Qur'an menerangkan perkara yang didustakan itu dan hakikat para 
pendusta itu: 

(l)Ul 1 

11. "Iaitu orang-orang yang mendustakan Hari Balasan." 

12. "Dan tiada yang sanggup mendustakan hari itu melainkan setiap orang 
yang melampaui batas dan berdosa." 

/ / <>/ ^ s *} 



13- "Apabila dibacakan kepadanya ayat-ayat Kami, ia mengejek: Semuanya 
ini dongeng-dongeng orang-orang zaman purba." 

Keterlaluan dan dosa itulah yang mendorongnya membohongkan Hari Qiamat 
dan berkelakuan biadab terhadap al-Qur'an apabila ia mengejek ketika dibacakan ayat 
al-Qur'an kepadanya: 






13- "Semuanya ini dongeng-dongeng orang-orang zaman purba." 



Ini disebabkan kerana terdapat di dalam al-Qur'an kisah-kisah umat zaman dahulu 
yang diceritakan Allah dengan tujuan untuk memberi pengajaran dan contoh teladan, 
juga untuk menunjukkan undang-undang Allah yang tetap dan tidak pernah meleset, iaitu 
undang-undang yang menghukum manusia dengan tepat, teratur dan tidak dapat 
dihindari mereka. 



Perkataan yang lancang dan pendustaan ini diiringi dengan kenyataan mengherdik dan 
menyangkal dengan keras: 

t* 

% 

14. "Tidak, sekali-kali begitu." 

Yakni tidak sekali-kali seperti yang dikatakan mereka. 

Kemudian al-Qur’an mendedahkan sebab kelancangan dan pembohongan mereka, 
juga sebab kelalaian mereka dari kebenaran yang begitu jelas, juga sebab kegelapan 
matahati para pendusta itu: 

^ o ; 

14. "Tidak sekali-kali begitu, sebenarnya hati mereka telah dikarati dosa 
yang telah dilakukan mereka." 

Maksudnya, hati mereka telah ditutupi kekotoran dosa dan maksiat yang dilakukan 
mereka. Sebenarnya, apabila hati itu lumrah dengan kerja-kerja maksiat, maka cahayanya 
akan muram, gelap dan kemudian diliputi karat yang tebal yang tidak dapat lagi ditembusi 



-r “ 

»/• 's 



Apabila Hati Di* 
karati Dosa Segala 
Penyelewengan 
Boleh Berlaku 

nur hidayat. Sifat kepekaannya perlahan-lahan hilang sedikit demi sedikit dan akhirnya 
menjadi lemah dan terus mati. 

Menurut riwayat Ibn Jarir, at-Tirmizi, an-Nasa'i dan Ibn Majah dari berbagai-bagai 
saluran, dari Muhammad ibn al-'Ijlan dari al-Qa'qa' ibn Hakim dari Abu Soleh dari Abu 
Hurayrah dari Nabi s.a.w. sabdanya: 

jlj <uls jli . 4_..lj f-l ijMi ii£> cJLS' Ui i J jl ISI jl*JI jl 

. colj 

"Apabila seseorang hamba itu mengerjakan satu dosa, maka 
timbullah di dalam hatinya satu tompok karat yang hitam. Andainya 
ia bertaubat dari dosa itu, maka hatinya kembali bersih dari karat 
itu, dan jika dosanya bertambah, maka tompok karat hitam itu pun 
akan bertambah besar." 



Menurut lafaz hadith yang diriwayatkan oleh an-Nasa'i ialah: 

gjj jli j Ua>-I ISI JL«JI jl 

. l^i -Ij ^ iU jli <, 4mJLs ^Jj 



"Apabila seseorang hamba melakukan sesuatu kesalahan, maka 
digoreskan di dalam hatinya satu tompok karat yang hitam. Jika 
ia meninggalkan dosa itu dan meminta ampun serta bertaubat, 
maka hatinya kembali bersih dari karat itu, dan jika ia kembali 
mengerjakan dosa, maka tompok karat itu akan ditambahkan lebih 
besar hingga akhirnya menutupi seluruh hatinya." 



Itulah "karat" yang telah diterangkan Allah dalam firman-Nya: 




14. "Tidak sekali-kali begitu, sebenarnya hati mereka telah dikarati dosa 
yang dilakukan mereka." 



Ujar al-Hasan al-Basri, "Itulah dosa yang berlapis-lapis yang menyebabkan hati 
menjadi buta dan terus mati." 

Demikianlah keadaan golongan penderhaka yang mendustakan Hari Qiamat. dan 
inilah sebab yang menjadikan mereka penderhaka dan pendusta. Kemudian al-Qur'an 
menyebut sebahagian dari kesudahan mereka pada Hari Qiamat yang besar itu, iaitu 
kesudahan yang sesuai dengan sebab yang telah menjadikan mereka pelampau dan 
pendusta. 

(Pentafsiran ayat-ayat 15 - 17) 

1 5 . "Tidak sekali-kali begitu, sesungguhnya pada Hari Qiamat kelak mereka 
terhijab dari Tuhan mereka." 




Hati mereka telah dihijabkan oleh maksiat-maksiat dan dosa-dosa menyebabkan 
mereka tidak mempunyai perasaan terhadap Allah. Akibat maksiat dan dosa ini hati 
mereka menjadi gelap dan buta di dalam hidup mereka, kerana itu kesudahan dan balasan 
yang setimpal di Akhirat ialah mereka diharamkan dari ni'mat memandang wajah Allah 
Yang Maha Mulia. Mereka dihalang dari ni'mat kebahagiaan yang agung ini, iaitu satu ni'mat 
yang hanya dikurniakan kepada orang-orang yang berjiwa suci, bersih dan jernih hening 
yang wajar dibukakan hijab yang terbentang di antaranya dengan Tuhannya. Inilah orang- 
orang yang disifatkan Allah dalam Surah al-Qiamat: 






22. "Pada hari itu, wajah-wajah (Mu'min) berseri-seri." 




23. "Memandang kepada Tuhannya." 



Balasan dihijabkan dari Allah itu merupakan satu keseksaan yang mengatasi segala 
keseksaan yang lain, satu penafian ni'mat yang mengatasi segala penafian yang lain, 
satu kesudahan yang amat malang bagi seseorang manusia yang mendapat sifat-sifat 
insaniyahnya dari sumber perhubungannya dengan Allah. Oleh itu, apabila ia dihijabkan 
dari sumber ini, maka hilanglah sifat-sifatnya sebagai insan yang mulia, dan jatuhlah ia ke 
darjat yang rendah yang wajar dimasukkan ke dalam Neraka: 

rnf 

16. "Kemudian mereka akan masuk ke dalam Neraka yang bernyala-nyala." 




Dan di samping azab Neraka, ia diseksakan pula dengan azab kecaman yang lebih 
pahit dari azab Neraka: 






17. "Kemudian dikatakan kepada mereka. Inilah azab seksa yang telah 
kamu mendustakannya (di dunia)." 



Hati Yang Dihijab- 
kan Dosa Diharam- 
kan Dari Ni'mat 
Memandang Wajah 
Allah 

(Pentafsiran ayat-ayat 18-21) 



Kemudian ditayangkan pula cerita golongan orang-orang yang ta'at mengikut cara 
biasa al-Qur'an yang ghalibnya membentangkan dua cerita yang bertentangan untuk 
dijadikan perbandingan di antara dua hakikat, dua keperihalan dan dua kesudahan: 




Amalau-amalau 
Yang Baik Dicatat- 
kan Dalam Daftar 
'Illiyyin 



18. "Tidak sekali-kali begitu. Sesungguhnya buku amalan orang-orang yang 
ta'at itu tercatat dalam daftar Illiyyin." 

Kata-kata " ys " (tidak sekali-kali begitu) disebut di permulaan bahagian ini untuk 
menyangkal pendustaan yang disebut sebelumnya dalam firman-Nya: 



17. "Kemudian dikatakan kepada mereka. Inilah azab seksa yang telah 
kamu mendustakannya (di dunia)." 




'k* ' ' t/y* 

JWr 



Setelah itu diiringi dengan " ys " kemudian dimulakan penjelasan mengenai orang- 
orang yang ta’at dengan tegas dan kuat. 



Jika buku amalan golongan penderhaka itu dicatat dalam daftar Sijjin, maka buku 
amalan golongan yang ta'at pula dicatat dalam daftar 'Illiyyin. Golongan yang ta'at ialah 
golongan yang patuh mengerjakan segala kebaikan. Sifat mereka bertentangan dengan 
golongan penderhaka yang melakukan maksiat-maksiat dan melampaui segala batas. 

Kata-kata '"Illiyyin" menyarankan kedudukan yang tinggi dan luhur. Sementara 
kata-kata "Sijjin" membayangkan keadaan yang rendah dan hina. Kemudian diiringi 
dengan pertanyaan biasa yang membayangkan kejahilan manusia dan menimbulkan 
kehebatan: 

19- "Tahukah engkau apakah daftar 'Illiyyun itu?" 

Yakni '"Illiyyin" itu adalah satu perkara yang di luar ilmu pengetahuan dan 
kefahaman manusia. Kemudian al-Qur'an kembali menjelaskan hakikat buku amalan 
golongan yang ta'at: 

VS 

20. "Itulah buku catatan yang ditulis (rapi)." 

21. "Yang disaksikan oleh para malaikat Muqarrabin." 



Maksud dari ungkapan "yang ditulis rapi" itu telah pun diterangkan tetapi di sini 
ditambahkan pula dengan satu keterangan yang lain iaitu buku amalan golongan yang 
ta'at itu disaksi dan dilihat oleh para malaikat yang hampir kepada Allah. Penjelasan hakikat 
ini memberikan satu suasana mulia, suci dan luhur kepada buku amalan golongan yang 
ta'at. Buku itu disaksikan oleh para malaikat dengan penuh ni'mat kerana di dalamnya 
terdapat amalan-amalan dan sifat-sifat yang mulia. Ini satu lagi suasana mulia yang 
disebut dengan tujuan memberi penghormatan yang tinggi kepada mereka. 

(Pentafsiran ayat-ayat 22 • 23) 



Kemudian diterangkan keadaan orang-orang yang ta'at itu sendiri yang menjadi 
tuanpunya buku amalan yang mulia itu, iaitu diterangkan ni'mat-ni'mat yang dini'mati 
mereka pada hari yang agung itu: 



T'' 



22. "Sesungguhnya orang-orang yang ta'at itu berada dalam Syurga yang 
penuh ni'mat." 



Iaitu satu keadaan yang bertentangan dengan keadaan dalam Neraka yang dimasuki 
orang-orang yang menderhaka: 




23. "Mereka bersenang-senang di atas takhta-takhta melihat keindahan 
(dalam Syurga)." 



Mereka diletakkan di tempat yang mulia, mereka bebas melihat sesuka hati 
mereka. Tiada apa yang mengganggu pandangan mereka. 

Mereka bersenang-senang di atas takhta-takhta atau kerusi-kerusi di pelamin yang 
berhias indah. Ia hampir serupa dengan tempat duduk yang dihiasi dengan kain kelambu 
di sisi kita. Bagi orang-orang Arab yang berada dalam keadaan hidup yang kasar, maka 
gambaran takhta ini merupakan gambaran keni'matan dan kemewahan hidup yang 
paling tinggi di dunia, tetapi gambarannya yang sebenar di alam Akhirat adalah tersimpan 
di dalam ilmu Allah jua. Walau bagaimanapun, gambaran di Akhirat mengatasi segala 
bentuk dan gambaran yang pernah dikenali yang diambil dari pengalaman-pengalaman 
dan kefahaman manusia di bumi. 



Bagaimana Orang- 
orang Yang Ta’at 
Dimuliakan Di 
Dalam Syurga 

Vajah Orang- 
orang Yang Ta’at 
Scatiasa Berseri* 
teri 



Miaunan Mereka 
Dihidang Dalam 
Bekas-bekas Yang 
Ditvtup Dengan 
Penatup-penutiip 
Yang Amat Harum 



(Pentafsiran ayat-ayat 24 - 26) 

Dalam kehidupan yang penuh ni'mat itu, jiwa dan tubuh badan mereka berada 
dalam keadaan yang senang-lenang dan lemah-lembut. Wajah mereka berseri-seri 
bahagia hingga dapat dilihat oleh setiap orang yang memandang: 

'm'' - >> •. *. >' 

JflJ t 

24. "Dari wajah mereka engkau dapat mengenal cahaya keni’matan hidup 
mereka." 




25. "Mereka diberi minuman yang mumi yang ditutup rapat." 




26. "Penutupnya ialah kasturi (yang harum)." 

Minuman yang mumi ialah minuman yang bersih dan bertapis, tidak bercampuraduk 
dan tidak keruh. Ungkapan "yang tertutup rapat dan penutupnya itu ialah kasturi 
(yang harum)" mungkin dimaksudkan bahawa minuman itu disediakan dalam bekas- 
bekas khas yang ditutup rapat dan boleh dibuka apabila hendak diminum. Sifat ini 
membayangkan bahawa minuman itu dijaga dengan hemat dan teliti. Penutupnya yang 
dibuat dari kasturi yang harum itu membayangkan keindahan dan kemewahan, 
gambaran-gambaran ini tidak dapat difaham manusia melainkan sekadar yang dialami 
mereka di bumi. Apabila mereka berada di alam Akhirat kelak, mereka akan memperolehi 
selera-selera dan pengertian-pengertian baru yang sesuai dengan pemikiran mereka di 
alam yang bebas dari suasana bumi yang serba terbatas itu. 

(Pentafsiran ayat-ayat 27 - 28) 

Sebelum al-Qur'an menghabiskan penjelasannya tentang sifat minuman yang 
disebut dalam dua ayat yang berikut: 




27. "Campuran minuman itu adalah dari air Tasnim." 




28. "laitu sebuah matair yang diminum para Muqarrabin" 

maka al-Qur'an terus selingkan dengan kenyataan dan arahan ini: 




26. "Dan untuk mendapatkan ni'mat yang sedemikian, maka mereka 
hendaklah berlumba-lumba (membuat amalan yang salih)." 



Ungkapan ini amat mendalam dan mengandungi banyak erti, iaitu orang-orang 
yang curang yang makan harta orang lain secara haram dan tidak pernah berfikir bahawa 
mereka akan dihisab di Akhirat, malah mereka ddak percayakan Hari Hisab dan Balasan, 

dan hati mereka telah dikarati pula oleh dosa dan maksiat Orang-orang yang seperti ini 

hanya berlumba-lumba untuk merebut harta kekayaan dan keni'matan dunia yang sedikit. 
Setiap orang dari mereka berlumba-lumba untuk mendapat habuan yang sebanyak 
mungkin. Mereka sanggup melakukan kezaliman-kezaliman dan membuat kerja-kerja 
yang berdosa untuk mencapai keni'matan dunia yang fana. 



Keni'matan Dan Ke- 
muliaan Di Akhirat 
Itulah Yang Wajar 
Dijadikan Matlamat 
Perlumbaan 



Sedangkan yang sebenarnya keni'matan-keni'matan yang sedikit ini tidak 
seharusnya dijadikan sasaran perlumbaan, kerana yang wajar dijadikan sasaran ialah 
keni'matan dan kemuliaan di Akhirat: 




26. "Dan untuk mendapatkan ni'mat yang sedemikian, maka hendaklah 
mereka berlumba-lumba (membuat amalan yang salih)." 



Itulah tujuan yang wajar direbut, dan itulah kemuncak dan matlamat yang wajar 
ditandingi dan dimenangi. 



Orang-orang yang berlumba-lumba untuk sesuatu tujuan dunia biarpun bagaimana 
besar, mulia dan tinggi, bererti berlumba-lumba untuk sesuatu yang kecil, hina, sedikit, fana 
dan dekat. Timbangan dunia di sisi Allah tidak seberat sayap nyamuk, tetapi timbangan 
Akhirat di sisi-Nya adalah amat berat, kerana itu Akhiratlah yang seharusnya merupakan 
hakikat yang wajar dijadikan sasaran perlumbaan. 



Yang menarik dalam perlumbaan untuk mencapai keni'matan Akhirat ialah 
perlumbaan itu dapat meninggi dan meluhurkan jiwa seluruh para pelumbanya, sedangkan 
perlumbaan merebut keni'matan dunia menjatuh dan merendahkan jiwa mereka 
semuanya. Usaha-usaha untuk merebut keni'matan Akhirat memberi kebaikan dan 
kema'muran kepada bumi di samping membersihkannya untuk kebajikan semua orang, 
tetapi usaha-usaha untuk merebut keni'matan dunia mengubahkan bumi kepada sebuah 
paya yang menjadi tempat pembiakan nyamuk yang membunuh satu sama lain atau 
sarang serangga yang menggigit kulit-kulit orang yang baik dan jujur. 



Kesan-kesan Ke- 
jiwaan Dalam Per- 
lumbaan Merebut 
Keni'matan Dunia 
Dan Akhirat 

Perlumbaan untuk mendapatkan ni'mat Akhirat tidak akan mengubahkan bumi 
menjadi negeri-negeri yang roboh dan runtuh sebagaimana digambarkan oleh setengah 
orang yang menyeleweng. Sesungguhnya Islam telah menjadikan dunia ini sawah 
bendang bagi Akhirat, dan menjadikan tugas memerintah bumi sebagai kewajipan yang 
sebenar para Mu'min, dengan syarat mereka membawa pemerintahan itu menuju kepada 
Allah, dan menjadikan kegiatan pemerintahan itu sebagai ibadat kepada yang dapat 
merealitikan matlamat kewujudan mereka di alam ini sebagaimana firman Allah 
'Azzawajalla: 






56. 



"Dan Aku tidak menciptakan jin dan manusia melainkan supaya mereka 
mengabdikan diri kepada-Ku." 

(Surah az-Zariat) 



Firman Allah: 
> U'* 






26. "Dan untuk mendapatkan ni'mat yang sedemikian, maka mereka 
hendaklah berlumba-lumba (membuat amalan yang salih)" 



merupakan arahan untuk menarik pandangan dan hati penduduk bumi kepada alam 
yang wujud di sebalik bumi yang kecil dan kerdil ini ketika mereka sedang asyik 
membangun dan memerintah bumi ini, juga suatu arahan supaya mereka berusaha 
meningkatkan kehidupan di bumi ini kepada taraf yang lebih bersih dari sebuah paya yang 
busuk ketika mereka sibuk membersihkan paya-paya di bumi. 



Perbezaan Di 
Antara Ruang Hi- 
dup Di Dunia De- 
ngan Ruang Hidup 
Di Akhirat 



Umur seseorang di dunia ini adalah terbatas, sedangkan umurnya di Akhirat 
tidak diketahui batas kesudahannya melainkan Allah. Keni'matan dunia juga terbatas, 
sedangkan keni'matan Syurga tidak dapat dibataskan oleh kefahaman-kefahaman 
manusia. Taraf ni'mat-ni'mat dunia telah diketahui semua orang, sedangkan taraf ni'mat- 
ni'mat Akhirat sahaja yang layak kekal abadi. Alangkah jauhnya perbezaan di antara ruang 
hidup dunia dengan ruang hidup Akhirat, di antara matlamat hidup dunia dengan 
madamat hidup Akhirat. Perbezaan itu tidak dapat dihitungkan dengan kira-kira untung 
rugi yang biasa dibuat oleh manusia. 



Oleh itu, periumbaan yang sebenar ialah perlumbaan ke Akhirat. 







26. "Dan untuk mendapatkan ni'mat yang sedemikian, maka hendaklah 
mereka berlumba-lumba (membuat amalan yang salih)." 

(Pentafsiran ayat-ayat 29 * 33 ) 



Penerangan mengenai gambaran-gambaran ni'mat yang menunggu orang-orang 
Mu'min yang ta'at itu telah diterangkan agak panjang, seolah-olah sebagai persediaan 
untuk menceritakan kisah mereka dengan orang-orang kafir yang menderhaka yang telah 
melakukan gangguan-gangguan dan sendaan-sendaan, menunjukkan tindak-tanduk 
yang bongkak dan membuat tuduhan yang bukan-bukan terhadap mereka. Kisah ini 
diceritakan dengan panjang lebar juga dan ditamatkan dengan sendaan terhadap orang- 
orang kafir itu, ketika mereka melihat ni'mat-ni'mat yang dikumiakan kepada orang- 
orang Mu'min yang ta'at itu: 






29. "Sesungguhnya orang-orang yang berdosa semasa dahulu selalu 
tertawakan orang-orang yang beriman." 




30. "Apabila mereka melintasi orang-orang Mu'min, mereka (cemuhkan 
mereka dengan) mengenyit-ngenyitkan mata sesama mereka." 




31. "Dan apabila mereka pulang kepada keluarga mereka, mereka pulang 
dengan riang gembira." 




32. "Dan apabila mereka melihat (orang-orang Mu'min) mereka berkata: 
Sesungguhnya mereka adalah orang-orang yang sesat." 




33. "Sedangkan mereka tidak pernah diutuskan untuk mengawasi orang- 
orang yang beriman itu." 



Pemandangan-pemandangan yang dilukiskan oleh al-Qur'an tentang sendaan 
orang-orang yang berdosa dan berkelakuan biadab dan sombong terhadap orang- 
orang Mu'min, juga tentang tuduhan mereka bahawa orang-orang Mu'min itu kumpulan 
sesat adalah diambil dari apa yang berlaku di dalam masyarakat Makkah. Namun 
demikian, pemandangan-pemandangan ini adalah berulang-ulang dalam masyarakat 
manusia di berbagai-bagai tempat. Ramai di antara Mu'min di zaman ini yang telah 



Sikap Orang-orang 
Yang Tidak Beriman 
Terhadap Orang- 
orang Yang Beriman 
DI Setiap Zaman Dan 
Tempat 

Orang-orang 
Mu'min Dijadikan 
Bahan Ejekan Dan 
Sendaan 



mengalami peristiwa-peristiwa yang sama, seolah-olah ayat-ayat ini diturunkan untuk 
menggambarkan pengalaman-pengalaman itu. Ini menunjukkan bahawa tabiat dan 
sikap orang-orang kafir yang menderhaka terhadap orang-orang Mu'min yang ta'at 
adalah sama sahaja di semua tempat dan zaman: 



<iM\ 



29- "Sesungguhnya orang-orang yang berdosa semasa dahulu selalu 
tertawakan orang-orang yang beriman." 



Al-Qur'an hanya menyebut "mereka dahulu" (I^IS - )tanpa menyebut kehidupan dunia 
yang fana. Kemudian orang-orang ini tiba-tiba dihadapkan cerita ini di Akhirat ketika 
mereka melihat keni'matan-keni'matan yang dicapai oleh orang-orang yang ta'at. Al-Qur'an 
menceritakan tindak-tanduk mereka semasa berada di dunia. 



Mereka mengejek dan ketawakan orang-orang Mu'min sama ada kerana keadaan 
hidup mereka yang miskin dan derita atau kerana kelemahan mereka untuk menolak 
ejekan dan sendaan itu, atau kerana orang-orang Mu'min itu tidak menghiraukan tindak- 
tanduk mereka yang tolol itu. Semuanya itu menimbulkan gelak ketawa orang-orang 
yang berdosa. Mereka telah menjadikan orang-orang Mu'min itu sebagai bahan ketawa, 
ejekan, gurauan dan sendaan. Mereka melakukan tindakan-tindakan jahat ke atas mereka, 
kemudian mereka ketawa melihat kesusahan yang menimpa orang-orang yang beriman 
itu. Namun demikian, orang-orang Mu'min tetap sabar dan mematuhi adab sopan orang- 
orang yang beriman. 









f*fT L ?/- 4 1 ’ 3 \j 



30. "Apabila mereka melintasi orang-orang Mu'min, mereka (cemuhkan 
mereka dengan) mengenyit-ngenyitkan mata sesama mereka." 



Mereka juga membuat isyarat dengan tangan atau dengan gerek-geri tertentu yang 
difaham di antara mereka untuk menghinakan orang-orang Mu'min, iaitu gerak-geri yang 
hina dan keji yang menunjukkan kebiadaban dan kekasaran budi bahasa mereka. 
Semuanya ini dilakukan mereka dengan tujuan untuk melemahkan semangat orang- 
orang Mu'min dan membuat mereka merasa malu dan serba salah. Orang-orang yang 
berminda lemah itu selalu mengenyit-ngenyitkan mata untuk mempersenda-sendakan 
orang-orang yang beriman. 






y' * / 






31. "Dan apabila mereka pulang kepada keluarga mereka, mereka pulang 
dengan riang gembira." 

Dan setelah mereka memuaskan jiwa mereka yang kecil itu dengan mengejek dan 
menghinakan orang-orang Mu'min mereka pulang dengan riang gembira. Kini mereka 
berpuas hati dan merasa girang kerana mereka dapat bertindak menghinakan orang-orang 
yang beriman. Mereka tidak segan dan tidak menyesal dan tidak pula merasa bahawa 
perbuatan mereka adalah perbuatan yang hina dan kotor. Inilah kemuncak kejatuhan dan 
kematian hari nurani seseorang. 

bj Ua) 

32. "Dan apabila mereka melihat (orang-orang Mu'min) mereka berkata: 
Sesungguhnya mereka adalah orang-orang yang sesat." 



Perbuatan ini adalah lebih aneh lagi, kerana tidak ada yang lebih aneh apabila orang- 
orang kafir yang telah banyak melakukan dosa itu cuba membicarakan persoalan hidayat 
dan kesesatan atau cuba membuat keputusan bahawa orang-orang Mu'min itu kumpulan 
manusia yang sesat. Mereka tudingkan kepada orang yang beriman dengan penuh ketegasan 
untuk menjatuhkan nama baik dan menghinakan mereka: 






-'O ^ 'J 



^ bj> Ua) £!'P> o[ 

32. "Sesungguhnya mereka adalah orang-orang yang sesat." 



Orang-orang 
Mu'min Dituduh 
Sesat 



Sebenarnya perbuatan jahat yang melampau dan tidak menghormati batas, tidak 
malu berkata apa sahaja, tidak segan melakukan apa sahaja tindakan dan menuduh 
orang-orang yang beriman itu sebagai manusia-manusia yang sangat sesat adalah 
mencerminkan tabiat mereka yang melampaui segala batas. Di sini al-Qur'an tidak tampil 
berdebat untuk mempertahankan orang-orang yang beriman dan tidak pula tampil 
untuk membincangkan tuduhan yang palsu itu, kerana tuduhan itu adalah satu tuduhan 
yang amat keji yang tidak wajar dilayani, tetapi al-Qur'an dengan keras mencela mereka 
kerana cuba campurtangan dalam urusan yang tidak ada kena-mengena dengan mereka. 
Mereka berlagak seperti tamu yang tidak diundang dalam perkara ini: 

"ijL jtej 

33. "Sedangkan mereka tidak pernah diutuskan untuk mengawasi orang- 
orang yang beriman itu." 



Maksudnya, mereka tidak pernah dilantik sebagai wakil Allah untuk memerhati dan 
mengawasi orang-orang yang beriman dan tidak pula pernah ditugas Allah untuk menilai 
keadaan orang-orang Mu'min. Mereka tidak berhak membuat kenyataan yang seperti ini. 

(Pentafsiran ayat-ayat 34 - 36) 



Pada Hari Akhirat 
Sendaan Orang- 
orang Kafir Mene- 
rima Balasan Yang 
Amat Pabit 



Ayat yang berikut menamatkan cerita orang-orang kafir yang jahat semasa di dunia 
itu dengan sebuah sendaan yang lantang. Kemudian menutup cerita mereka untuk 
menayangkan pemandangan orang-orang Mu'min yang hidup penuh ni'mat (pada hari 
Akhirat)-. 




34. "Tetapi pada hari ini (di Akhirat), orang-orang yang beriman pula 
tertawakan orang-orang yang kafir." 




3 5 . "Mereka bersenang-senang di atas takhta melihat (ni'mat-ni'mat Syurga)." 



Maksudnya, pada hari ini orang-orang kafir dihijabkan dari Allah. Mereka terseksa 
dengan hijab yang menghilangkan sifat insaniyah mereka, kerana itu mereka dimasukkan 
ke dalam Neraka dengan penuh sendaan dan penghinaan di mana mereka dikatakan: 




17. "Inilah azab seksa yang telah kamu mendustakannya (di dunia)." 



Pada hari ini ketika orang-orang Mu'min bersenang-senang di atas takhta melihat 
ni'mat-ni'mat Syurga yang kekal dan meneguk minuman yang mumi yang ditutup dengan 
kasturi dan dicampur dengan air Tasnim.... pada hari inilah orang-orang yang beriman 
pula mentertawakan orang-orang yang kafir. 



Kemudian al-Qur'an sekali lagi mengemukakan sendaan yang lantang dalam bentuk 
pertanyaan: 







36. "Adakah orang-orang kafir itu telah diberi pahala terhadap apa yang 
dilakukan mereka?" 



Ya, apakah mereka telah diberi pahala. Apakah mereka memperolehi pahala dari 
apa yang telah dilakukan mereka di dunia? Mereka tidak mendapat "pahala" dengan erti 
yang lumrah dari kata-kata itu, kerana kita melihat mereka sekarang diseksa di dalam 
Neraka. Tidak syak lagi itulah balasan dari perbuatan mereka, dan itulah nampaknya 

pahala yang diterima mereka. Alangkah tajamnya sendaan dan sindiran yang terkandung 
dalam kata-kata "pahala" di dalam ayat ini. 



****** 



Marilah kita berhenti sejenak di hadapan pemandangan-pemandangan yang 
diterangkan dengan panjang lebar oleh al-Qur'an, iaitu pemandangan orang-orang kafir 
yang menghinakan orang-orang Mu'min di dunia dan pemandangan-pemandangan orang- 
orang Mu'min yang mendapat keni'matan-keni'matan hidup dalam Syurga. Di sini kita 
dapati bahawa penceritaan yang panjang itu dari segi keberkesanannya merupakan satu 
seni yang tinggi dalam gaya penyampaian dan pengungkapan, di samping merupakan satu 
seni yang tinggi dalam cara rawatan perasaan manusia, kerana di Makkah di waktu itu 
terdapat segolongan kecil orang Mu'min sedang menghadapi penindasan dan gangguan 
yang jahat dari kaum Musyrikin yang telah meninggalkan kesan yang berat dan mendalam 
dalam hati mereka. Allah tidak mahu membiarkan mereka begitu sahaja tanpa sebarang 
sokongan yang dapat meneguhkan hati mereka dan menghiburkan perasaan mereka. 



Tujuan Penceritaan 
Al-Qur’an Yang Ter- 
perinci Tentang 
Cara-cara Penghi- 
naan Orang-orang 
Kafir Terhadap 
Orang-orang Yang 
Beriman 



Gambaran yang terperinci mengenai penindasan dan gangguan kaum Musyrikin itu 
merupakan penawar kepada hati mereka, kerana Tuhan mereka sendiri yang melihat dan 
menceritakan penderitaan mereka, dan Ia tidak akan membiarkan mereka begitu sahaja - 
walaupun Ia membiarkan orang-orang kafir itu untuk beberapa waktu - ini sahaja 
sudah cukup untuk mengubati hati orang-orang Mu'min yang luka dan menderita. 
Sesungguhnya Allah melihat bagaimana mereka dihina dan disakiti oleh orang-orang 
yang kafir itu dan bagaimana penderitaan dan kesusahan mereka dijadikan sendaan 
oleh orang-orang yang kafir. Allah melihat bagaimana orang-orang kafir yang berbudi 
rendah itu tidak merasa segan dan tidak menyesal. Tuhan mereka melihat semuanya ini 
dan menceritakannya dengan terperinci di dalam wahyu-wahyu yang diturunkan kepada 
mereka. Jadi, keadaan mereka tetap berada dalam perhatian dan pertimbangan Allah. 
Ini sahaja sudah cukup apabila dirasakannya oleh hati orang-orang Mu'min biarpun 
bagaimana parahnya luka mereka dan beratnya penderitaan mereka. 

Kemudian Tuhan mereka menghinakan orang-orang kafir yang berdosa itu dengan 
satu penghinaan yang halus melalui sindiran yang pedih. Mungkin sindiran ini tidak 
dirasakan oleh hati manusia-manusia pendosa yang telah dikarati berbagai-bagai dosa, 
tetapi ia benar-benar dirasakan oleh hati orang-orang Mu'min yang memang peka. Ia 
benar-benar dihargai mereka dan benar-benar menghibur dan mententeramkan mereka. 

Kemudian hati orang-orang Mu'min itu melihat pula kedudukan mereka di sisi 
Allah, melihat ni'mat Syurga yang dikurniakan Allah kepada mereka dan melihat darjat 
mereka di alam al-Mala'ul-A'la, di samping melihat kedudukan musuh-musuh mereka 
dan balasan kehinaan dan balasan Neraka Jahannam yang diterima mereka. Mereka 
melihat dan merasakan semuanya itu dengan terperinci dan penuh keyakinan. Tidak 

syak lagi bahawa apa yang dirasakan mereka itu dapat menghapuskan segala perasaan 
pahit getir yang dialami akibat penindasan, penghinaan, kelemahan, dan bilangan mereka 
yang kecil. Tetapi bagi setengah-setengah hati, kepahitan itu bertukar kepada kemanisan 
apabila sahaja mereka melihat pemandangan-pemandangan itu di dalam firman Allah 
yang mulia. 



Da'wah Makkiyah 
Hanya Menjanji- 
kan Syura Kepada 
Orang-<#lng Yang 
Berimu Dan Ti- 
dak Pernah Men- 
janjikan Keme- 
nangan Dan ke- 
kuasaan Di Bumi 



Nampaknya itulah satu-satunya hiburan Ilahi kepada orang-orang Mu'min yang 
menjadi mangsa penyeksaan, penindasan dan penghinaan para penjenayah yang hina itu. 
Hanya balasan Syurga untuk orang-orang Mu'min dan Neraka untuk orang-orang yang 
kafir, dan pertukaran yang menyeluruh di antara keadaan dunia dan keadaan Akhirat 
merupakan satu-satunya janji yang diberikan oleh Nabi s.a.w. kepada orang-orang yang 
mengikat perjanjian setia dengannya apabila mereka sanggup mengorbankan harta dan 
jiwa mereka. 



Adapun janji kemenangan di dunia dan berkuasa di bumi tidak pernah disebut di dalam 
Surah-surah Makkiyah dengan tujuan menguatkan pendirian dan menghiburkan orang- 
orang Mu'min. 

Al-Qur'an mewujudkan hati-hati yang disediakan untuk memikul amanah da'wah. 
Hati-hati itu pastilah tabah, kuat dan ikhlas iaitu ia berjuang dan berkorban bukan kerana 
mengharapkan sesuatu faedah dunia. Ia tidak menunggu sesuatu yang lain melainkan 
Akhirat. Ia tidak mengharapkan sesuatu apa melainkan keredhaan Allah. Itulah hati yang 
bersedia untuk meneruskan perjalanan mereka dalam kepayahan, kesusahan, 
pengharaman, keseksaan, pengorbanan dan penderitaan tanpa mengharapkan balasan 
yang cepat di bumi walaupun balasan dalam bentuk kemenangan da'wah, kejayaan Islam 
dan keunggulan umat Muslimin. 



Apabila hati-hati ini telah diwujudkan iaitu hati-hati yang tahu bahawa di dalam 
perjalanan mereka di bumi tiada kewajipan lain di hadapan mereka melainkan hanya 
memberi tanpa mengharapkan balasan dan hanya menunggu Akhirat sahaja sebagai 
masa balasan dan masa penyelesaian di antara yang benar dan yang batil. Apabila hati- 
hati ini telah diwujudkan dan Allah mengetahui pula kejujuran niat mereka untuk 
melaksanakan janji setia mereka, barulah kemenangan di bumi datang kepada mereka dan 
Allah menjadikan kemenangan itu amanah bukan kemenangan untuk mereka, tetapi 
untuk membolehkan mereka memikul amanah agama Allah. Hati-hati seperti inilah yang 
benar-benar layak menunaikan amanah Allah yang tidak menjanjikan apa-apa keuntungan 
dunia. Hati-hati inilah yang tidak mengharapkan apa-apa faedah dunia. Mereka benar- 
benar jujur kepada Allah sejak mereka tahu bahawa satu-satunya balasan untuk mereka 
ialah keredhaan Allah. 



Semua ayat-ayat yang menyebut kemenangan dunia adalah diturun di Madinah 
selepas itu, iaitu selepas persoalan kemenangan ini berada di luar program orang-orang 

Mu'min dan di luar harapan dan cita-cita mereka kemudian. Kemenangan itu sendiri 
datang kerana kehendak Allah mahukan agama ini tegak di alam realiti hidup manusia 
dalam bentuk amali yang dapat dilihat oleh generasi-generasi manusia. Kemenangan itu 
bukannya merupakan balasan penat lelah perjuangan, bukan balasan pengorbanan dan 
bukan balasan penderitaan, tetapi kemenangan itu merupakan salah satu dari 
perencanaan Allah yang mempunyai hikmat di sebaliknya yang kita sekarang berusaha 
untuk melihatnya. 



